text: Tømrerlærling faldt syv meter ned
  18 oktober 2010 kl. 17.10
  En 17-årig tømrerlærling faldt syv meter ned på et betongulv i Vejen. Han er alvorligt kvæstet, oplyser politiet.
  Den unge tømrerlærling blev alvorligt kvæstet efter et fald på syv meter i den nordlige del af Vejen. Lærlingen på 17 år er indlagt på Kolding Sygehus med kvæstelser på hoved og ryg, fortæller vagtchefen hos Syd- og Sønderjyllands Politi.
  
  Arbejdstilsynet undersøger
  Ulykken skete klokken 13.20, da den 17-årige dreng faldt gennem et vindue på Knudevejen i Vejen, hvor nogle lagerhaller tilhørenden P. LIndberg er ved at blive renoveret.  Drengen ramte et betongulv.
  - Han var alvorligt kvæstet, da han blev kørt på sygehuset. Jeg ved ikke, om kvæstelserne er livstruende, siger vagtchefen mandag aften.
  Arbejdstilsynet undersøger nu ulykkesstedet i Vejen.
  Tømrerlærlingen er ansat hos tømrerfirmaet T. C. Oxlund som er hyret til at forestå renoveringen.
  